《次韵权季玉枕上偶成》
元代·方回

迩日屡闻亲药鼎，客怀沈郁与谁论。
细参素问心无病，勤剔青灯眼未昏。
九折政思为孝子，七襄未用乞天孙。
察君诗味如枯淡，中有无穷古意存。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。